title: 2006/845/KE: Deċiżjoni tal-Parlament Ewropew tas- 27 ta' April 2006 dwar l-għeluq tal-kontijiet ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/129

         DEĊIŻJONI TAL-PARLAMENT EWROPEW
   tas-27 ta' April 2006
   dwar l-għeluq tal-kontijiet ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004
   (2006/845/KE)
   IL-PARLAMENT EWROPEW,

               —

               wara li kkunsidra l-kontijiet annwali finali ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004, flimkien mat-tweġibiet ta' l-Aġenzija (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6-0093/2006),

               —

               wara li kkunsidra t-Trattat tal-KE, u b'mod partikolari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1592/2002 tal-Parlament Ewropew u tal-Kunsill tal-15 ta' Lulju 2002 dwar regoli komuni fil-qasam ta' l-avjazzjoni ċivili u li jistabbilixxi Aġenzija Ewropea għas-Sikurezza ta' l-Avjazzjoni (4), u b'mod partikolari l-Artikolu 49 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0104/2006),

               1.

               Jinnota ċ-ċifri li ġejjin għall-kontijiet ta' l-Aġenzija Ewropea għas-Sikurezza ta' l-Avjazzjoni għas-snin finanzjarji 2004 u 2003:
               Kont tad-dħul u l-infiq għas-snin finanzjarji 2004 u 2003 (6)

                           (f'EUR 1000)

                           2004

                           2003

                           Dħul mill-operat

                           Sussidji tal-Komunità

                           7 777

                           3 725

                           Sussidji oħra

                           248

                           0

                           Rimborż ta' l-infiq

                           3

                           0

                           Dħul ieħor

                           350

                           0

                              Total (a)

                              8 378

                              3 725

                           Infiq ta' l-operat

                           Staff

                           5 556

                           662

                           Infiq fuq il-bini u nfiq relatat

                           689

                           92

                           Infiq amministrattiv ieħor

                           743

                           82

                           Allokazzjoni għal provedimenti

                           89

                           1

                           Infiq ta' l-operat

                           2 081

                           261

                              Total (b)

                              9 158

                              1 098

                              Riżultat ta' l-operat (c = a – b)

                              - 780

                              2 627

                           Dħul finanzjarju (d)

                           0

                           0

                           Spejjeż finanzjarji (e)

                           2

                           0

                              Riżultat finanzjarju (f = d – e)

                              - 2

                              0

                              Riżultat għas-sena finanzjarja (g = c + f)

                              - 782

                              2 627

               2.

               Japprova l-għeluq tal-kontijiet ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004;

               3.

               Jagħti struzzjonijiet lill-President tiegħu biex jgħaddi din id-deċiżjoni lid-Direttur Eżekuttiv ta' l-Aġenzija Ewropea għas-Sikurezza ta' l-Avjazzjoni, lill-Kunsill, lill-Kummissjoni u lill-Qorti ta' l-Awdituri u biex tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p. 5.

      (2)  ĠU C 332, 28.12.2005, p. 1.

      (3)  ĠU L 248, 16.9.2002, p. 1.

      (4)  ĠU L 240, 7.9.2002, p. 1. Regolament kif l-aħħar emendat bir-Regolament tal-Kummissjoni (KE) Nru 1701/2003 (ĠU L 243, 27.9.2003, p. 5).

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).

      (6)  Id-dejta għas-sena finanzjarja 2003 ġew ippreżentati mill-ġdid biex ikunu jistgħu jiġu mqabbla, wara t-tranżizzjoni għas-sistema ta' l-'accruals-based accounting'.
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/131

         RIŻOLUZZJONI TAL-PARLAMENT EWROPEW
   b'kummenti li huma parti integrali mid-deċiżjoni dwar il-kwittanza għall-implimentazzjoni tal-baġit ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004
   IL-PARLAMENT EWROPEW,

               —

               wara li kkunsidra l-kontijiet annwali finali ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali ta' l-Aġenzija Ewropea għas-Sikurezza ta' l-Avjazzjoni għas-sena finanzjarja 2004, flimkien mat-tweġibiet ta' l-Aġenzija (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 – C6-0093/2006),

               —

               wara li kkunsidra t-Trattat tal-KE, u b'mod partikolari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1592/2002 tal-Parlament Ewropew u tal-Kunsill tal-15 ta' Lulju 2002 dwar regoli komuni fil-qasam ta' l-avjazzjoni ċivili u li jistabbilixxi Aġenzija Ewropea għas-Sikurezza ta' l-Avjazzjoni (4), u b'mod partikolari l-Artikolu 49 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0104/2006),

               A.

               billi l-Qorti ta' l-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 kienu ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               B.

               billi l-Qorti ta' l-Awdituri ddikjarat li kisbet assigurazzjoni raġonevoli mill-aġenziji kollha, minbarra r-riżervi espliċiti għas-sena finanzjarja 2004 fir-rigward ta' l-Aġenzija Ewropea għar-Rikostruzzjoni, iċ-Ċentru Ewropew għall-Iżvilupp tat-Taħriġ Professjonali, il-Fondazzjoni Ewropea għat-Taħriġ, iċ-Ċentru Ewropew tal-Monitoraġġ tar-Razziżmu u l-Ksenofobija u l-Awtorità Ewropea għas-Sigurtà ta' l-Ikel,

               1.

               Ifakkar li, taħt l-Artikolu 185 tar-Regolament Finanzjarju, il-Parlament għandu jagħti kwittanza għall-implimentazzoni tal-baġits tal-korpi mwaqqfa mill-Komunitajiet u li jkollhom personalità ġuridika u li tabilħaqq jirċievu għotjiet li jitħallsu mill-baġit; madankollu, josserva li mhux dawn il-korpi kollha huma kompletament, jew ukoll parzjalment, iffinanzjati minn għotjiet li jitħallsu sussidji mill-baġit; jisħaq li għaldaqstant id-deċiżjoni li jagħti kwittanza tapplika kemm għall-finanzjament baġitarju u u kemm għall-finanazjament mhux baġitarju ta' dawn il-korpi; jikkunsidra inaċċettabbli l-fatt li wħud minn dawn il-korpi imwaqqfa mill-Unjoni jridu jagħtu rendikont ta' l-infiq tad-dħul minn sorsi oħra li ma jkunux mill-baġit, waqt li oħrajn li ma jirċevux sussidju mill-baġit, ma jagħmlux dan; jisħaq fuq il-prinċipju li l-agenziji kollha tal-Komunità, kemm jekk issussidjati u kemm jekk le, huma suġġetti għall-kwittanza mil-Parlament, ukoll meta awtorità oħra ta' kwittanza tintervjeni skond it-testi bażiċi tagħhom; hu tal-fehma hemm il-ħtieġa li jiġu riveduti t-testi kostituttivi kollha li jmorru kontra dan il-prinċipju;

               2.

               Isib ta' valur kbir it-tabella 1 tar-rapport tal-Qorti ta' l-Awdituri li ġiet introdotta għall-ewwel darba matul l-eżerċizzju tal-kwittanza ta' l-2003, li tagħti sommarju tal-poteri, ir-responsabbiltajiet, it-tmexxija, ir-riżorsi, l-attivitajiet u s-servizzi pprovduti tal-Eurojust; jinnnota li l-informazzjoni li hemm fit-tabella 1 hija pprovduta mill-Eurojust; jitlob lill-Qorti ta' l-Awdituri biex tivverifika l-kontenut tat-tabella 1;

               3.

               Jinsisti li l-aġenziji mhux biss għandhom jonfqu l-flus b'mod xieraq, iżda għandhom ukoll jagħmlu mill-aħjar biex jonfqu l-flus bl-iktar mod effiċjenti u effettiv possibbli; jistieden lill-Qorti ta' l-Awdituri biex tikkunsidra l-possibbiltà li jiġu estiżi r-rapporti annwali speċifiċi dwar l-aġenziji biex jinkludu eżami tal-prestazzjoni u tal-kisba ta' l-objettivi; f'dan il-kuntest u skond ir-riżoluzzjonijiet li jinsabu fil-kwittanza ta' l-2003, jinsisti li jitqisu l-aspetti li ġejjin: id-dublikazzjoni tax-xogħol fost l-aġenziji għandu jiġi evitat kemm jista' jkun, u l-miżuri maħsuba biex jititejbu t-trasparenza u l-komunikazzjoni mal-pubbliku għandhom jiġu ċċarati, flimkien ma' miżuri Komunitarji għal azzjoni pożittiva fil-livelli kollha tar-reklutaġġ, tat-taħriġ u ta' l-assenjazzjoni ta' responsabiltajiet;

               4.

               Jinnota li l-aġenziji Komunitarji mhux dejjem ikollhom reputazzjoni tajba jew rapporti tajbin fl-istampa u li ħafna minnhom ma jistħoqqilhomx din ir-reputazzjoni negattiva; josserva li ċ-ċittadini ta' l-UE għandhom jiġu mgħarrfa dwar dan bl-użu ta' mezzi xierqa biex jiġu spjegati għal kemm il-darba jkun meħtieġ ir-raġuni għall-eżistenza ta' l-aġenziji u l-kisbiet tagħhom; jitlob lill-Kummissjoni biex tieħu azzjoni skond dan, bl-użu ta' dawk il-mezzi li tħoss li huma meħtieġa;

               5.

               Jinnota li t-tkabbir ta' l-Unjoni Ewropea fl-2004 affettwa f'ħafna modi l-istrutturi u l-metodi ta' l-operat ta' l-aġenziji Komunitarji, u li bosta mill-aġenziji jiġbdu l-attenzjoni għal dan fir-rapporti ta' ħidma tagħhom u jiffokaw b'mod partikulari fuq iż-żieda fin-numru ta' amministratturi; jitlob lill-Kummissjoni biex tevalwa l-problemi reali jew maħsuba li tiltaqa' magħhom u biex tirrakkomanda l-bidliet regulatorji meħtieġa;

               6.

               Jinnota li l-Kummissjoni impenjat ruħha biex tarmonizza l-mod kif ir-rapporti ta' ħidma li jikkonċernaw id-direttorati ġenerali jiġu ppreżentati; isejjaħ għal approċ simili fir-rigward tar-rapporti ta' ħidma ta' l-aġenziji tal-Komunitajiet, li jvarjaw b'mod sinifikattiv f'termini ta' kontenut; jitlob lill-Kummissjoni biex tindika lill-aġenziji tal-Komunitajiet t-tagħrif u l-indikaturi ta' ħidma li jeħtiegu jippreżentaw;

               7.

               Jilqa' l-fatt li l-Qorti ta' l-Awdituri sabet li l-kontijiet ta' l-Aġenzija għall-2004 huma ta' min jorbot fuqhom u li t-tranżazzjonijiet bażiċi meta kkunsidrati fis-sħuħija tagħhom huma legali u regolari;

               8.

               Jinnota r-rimarka tal-Qorti ta' l-Awdituri li l-baġit inizjali ta' l-Aġenzija u li l-baġits ta' emenda kif ippubblikati fil-Ġurnal Uffiċjali ma jagħtux dettalji ta' l-approprjazzjonijiet skond l-artikoli u l-punti kif meħtieġa mill-Artikolu 22 tar-Regolament (KE, Euratom) Nru 2343/2002; ifakkar lill-Aġenzija fil-prinċipju ta' l-ispeċifikazzjoni u jħeġġiġa biex tirrispetta dan il-prinċipju biex tippermetti l-implimentazzjoni ċara u trasparenti tal-baġits stabbiliti mill-Awtorità Baġitarja;

               9.

               Jinnota li l-Aġenzija ma rreġistratx it-telf fuq il-baġit ta' l-2003 bħala baġit ta' emenda fl-2004 skond ir-regoli; jistenna li l-Aġenzija, fil-futur, tinkludi bilanċi negattivi fl-aħħar tas-sena f'baġits ta' emenda fis-sena finanzjarja li jmiss;

               10.

               Hu mħasseb bl-anomaliji nnutati mill-Qorti ta' l-Awdituri fit-tmexxija baġitarja, inkluż nuqqas ta' kwalunkwe indikazzjoni fil-baġits ta' emenda dwar trasferimenti magħmula jew dwar ir-raġunijiet għal dawn it-trasferimenti u l-fatt li naqas milli jinforma lill-Bord tat-Tmexxija dwar trasferimenti u pagament fuq self barra l-baġit; jilqa' l-passi meħuda mill-Aġenzija biex ittejjeb it-tmexxija baġitarja;

               11.

               Jinnota li fl-2004 l-Aġenzija kienet għadha ma adottatx ir-regoli ta' implimentazzjoni għar-regolament finanzjarju tagħha u kienet għadha ma wettqitx analiżi tar-riskju jew ippreparat standards ta' kontroll intern; jilqa' l-adozzjoni finali f'Ġunju 2005 mill-Aġenzija tar-regoli ta' implimentazzjoni għar-regolament finanzjarju tagħha u r-reklutaġġ ta' meniġer tar-riskju/awditur intern;

               12.

               Jinnota li l-proċeduri fl-Aġenzija għas-selezzjoni ta' membri ta' l-istaff varjaw bejn grupp ta' selezzjoni u ieħor u jħeġġeġ lill-Kummissjoni u lill-Aġenzija biex jaqblu dwar proċedura trasparenti u koerenti ta' reklutaġġ konsistenti mal-ħtiġijiet ta' l-Aġenzija f'dak li għandu x'jaqsam ma' ħaddiema speċifikament ikkwalifikati;

               13.

               Jinnota bi pjaċir l-assigurazzjoni ta' l-Aġenzija li l-proċeduri ta' reklutaġġ ser isiru formali billi jitfasslu kotba ta' proċedura biex tittejjeb it-trasparenza ta' deċiżjonijiet meħuda f'dan ir-rigward u biex ikunu evitati varjazzjonijiet li jidhru arbitrarji fil-proċeduri tas-selezzjoni ta' membri ta' l-istaff, kif enfasizzat il-Qorti ta' l-Awdituri;

               14.

               Jinnota li 'l fuq minn 70 % tas-sussidju tal-Kummissjoni lill-Aġenzija kien implimentat skond it-Titoli I u II, li jikkonċernaw biss l-ispejjeż tal-ħaddiema u dawk amministrattivi, u li, fl-infiq ta' l-operat, l-Aġenzija nefqet biss madwar 10 % tas-sussidju tal-Kummissjoni; jinnota wkoll li ż-żieda bejn l-2003 u l-2004 fl-infiq fuq il-ħaddiema u l-amministrazzjoni kienet ħafna ogħla miż-żieda fl-infiq ta' l-operat;

               15.

               Jitlob lill-Kummissjoni biex tgħin lill-aġenziji jsegwu kemm jista' jkun mill-qrib il-pjan ta' ħidma li jiġi miftiehem għas-sena ta' wara, biex l-attivitajiet ikunu jistgħu jiġu ppjanati u implimentati sew, u b'mod partikolari biex jiġu evitati bidliet kbar u fl-aħħar minuta fil-volum tax-xogħol.

               16.

               Jitlob lill-Kummissjoni biex ittejjeb is-sinerġiji bejn l-aġenziji billi tagħmel il-koperazzjoni iktar effettiva, billi tevita x-xogħol ripetut u billi tindirizza nuqqasijiet, b'mod partikulari fir-rigward ta' oqsma komuni bħat-taħriġ, l-implimentazzjoni tal-politiki kollha tal-Komunità, l-użu tas-sistemi tat-tmexxija l-iktar moderni u s-soluzzjoni ta' problemi dwar it-tmexxija tajba tal-baġit.

      (1)  ĠU C 269, 28.10.2005, p. 5.

      (2)  ĠU C 332, 28.12.2005, p. 1.

      (3)  ĠU L 248, 16.9.2002, p. 1.

      (4)  ĠU L 240, 7.9.2002, p. 1. Regolament kif l-aħħar emendat bir-Regolament tal-Kummissjoni (KE) Nru 1701/2003 (ĠU L 243, 27.9.2003, p. 5).

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).


title: Deċiżjoni (UE, Euratom) 2017/1609 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/101

         DEĊIŻJONI (UE, Euratom) 2017/1609 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2015
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2015 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2015 (COM(2016) 475 — C8-0269/2016) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2015 (3),

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2014 (COM(2016) 674) u d-dokumenti ta' ħidma tas-servizzi tal-Kummissjoni li jakkumpanjawh (SWD(2016) 338, SWD(2016) 339),

               —

               wara li kkunsidra r-rapport annwali tal-Kummissjoni lill-awtorità ta' kwittanza dwar l-awditi interni mwettqa fl-2015 (COM(2016) 628) u d-dokument ta' ħidma tas-servizzi tal-Kummissjoni li jakkumpanjah (SWD(2016) 322),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2015, flimkien mar-risposta tal-Aġenzija (4),

               —

               wara li kkunsidra d-dikjarazzjoni ta' assigurazzjoni (5) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2015 (05874/2017 — C8-0038/2017),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b'mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (7), u b'mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta' Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni ta' Implimentazzjoni tal-Kummissjoni 2013/776/UE tat-18 ta' Diċembru 2013 li tistabbilixxi l-Aġenzija Eżekuttiva għall-Edukazzjoni, l-Awdjoviżiv u l-Kultura u li tħassar id-Deċiżjoni 2009/336/KE (9),

               —

               wara li kkunsidra l-Artikolu 93 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8-0150/2017),

               A.

               billi, skont it-termini tal-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi, u billi, b'applikazzjoni tal-Artikolu 317 tat-Trattat dwar il-Funzjonament tal-Unjoni Ewropea, din għandha timplimenta l-baġit f'kooperazzjoni mal-Istati Membri, fuq ir-responsabbiltà tagħha stess, f'konformità mal-prinċipju ta' ġestjoni finanzjarja tajba;

               1.

               Jagħti l-kwittanza lid-Direttur tal-Aġenżija Eżekuttiva għall-Edukazzjoni, l-Awdjoviżiv u l-Kultura għall-implimentazzjoni tal-baġit tal-Aġenzija Eżekuttiva għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni li hija parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u l-aġenziji eżekuttivi, kif ukoll fir-riżoluzzjoni tiegħu tas-27 ta' April 2017 dwar ir-rapporti speċjali tal-Qorti tal-Awdituri fil-kuntest tal-kwittanza lill-Kummissjoni għas-sena finanzjarja 2015 (10);

               3.

               Jagħti istruzzjonijiet lill-President tiegħu biex jgħaddi din id-deċiżjoni, id-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u r-riżoluzzjoni li hija parti integrali minn dawn id-deċiżjonijiet, lid-Direttur tal-Aġenzija Eżekuttiva għall-Edukazzjoni, l-Awdjoviżiv u l-Kultura, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU L 69,13.3.2015.

      (2)  ĠU C 380, 14.10.2016, p. 1.

      (3)  ĠU C 417, 11.11.2016, p. 2.

      (4)  ĠU C 449, 1.12.2016, p. 51.

      (5)  ĠU C 380, 14.10.2016, p. 147.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 343, 19.12.2013, p. 46.

      (10)  Testi adottati ta' dik id-data, P8_TA(2017)0144 (ara l-paġna 66 ta' dan il-Ġurnal Uffiċjali).


title: Deċiżjoni tal-Kummissjoni tad- 19 ta' April 2006 li tistabbilixxi formoli standard għat-trażmissjoni ta' applikazzjonijiet u deċiżjonijiet skond id-Direttiva tal-Kunsill 2004/80/KE dwar kumpens lil vittmi tal-kriminalità

text:
                  8.5.2007

                  MT

                  Il-Ġurnal Uffiċjali ta’ l-Unjoni Ewropea

                  692

            DEĊIŻJONI TAL-KUMMISSJONI
      tad-19 ta' April 2006
      li tistabbilixxi formoli standard għat-trażmissjoni ta' applikazzjonijiet u deċiżjonijiet skond id-Direttiva tal-Kunsill 2004/80/KE dwar kumpens lil vittmi tal-kriminalità
      (2006/337/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidra t-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2004/80/KE tad-29 ta' April 2004 dwar kumpens lil vittmi tal-kriminalità (1), u b'mod partikolari l-Artiklu 14 tagħha,
      Wara li kkonsultat il-Kumitat stabbilit mill-Artikolu 15(1) tad-Direttiva 2004/80/KE,
      Billi:

                  (1)

                  Id-Direttiva 2004/80/KE titlob lill-Istati Membri biex idaħħlu sistema ta' kooperazzjoni biex jeħfief l-aċċess għal kumpens f'każi fejn iseħħ att kriminali fi Stat Membru li ma jkunx dak fejn ikun reżidenti l-vittma sa l-1 ta' Jannar 2006.

                  (2)

                  Għandhom jiġu stabbili l-formoli standard li għandhom jintużaw għat-trażmissjoni ta' l-applikazzjonijiet għal kumpens u deċiżjonijiet li għandhom x'jaqsmu mal-kumpens f'sitwazzjonijiet trans-fruntieri bħal dawn.

            IDDEĊIDIET DAN LI ĠEJ:
      Artikolu uniku
      1.   Il-formula standard għat-trażmissjoni ta' applikazzjonijiet għal kumpens stipulata bl-Artikolu 6(2) tad-Direttiva 2004/80/KE għandha tkun kif stabbilita fl-Anness I.
      2.   Il-formula standard għat-trażmissjoni ta' deċiżjonijiet dwar applikazzjonijiet għal kumpens stipulata bl-Artikolu 10 tad-Direttiva 2004/80/KE għandha tkun kif stabbilita fl-Anness II.

         Magħmul fi Brussell, nhar id-19 ta' April 2006.

               Għall-Kummissjoni

            Franco FRATTINI

               Viċi-President

         (1)  ĠU L 261, 6.8.2004, p. 15.

         ANNESS I

         Test ta 'immaġni

            FORMOLA GĦAT-TRAŻMISSJONI TA’ APPLIKAZZJONI GĦAL KUMPENS F’SITWAZZJONIJIET TRANS-FRUNTIERI
            L-Artikolu 6 (2) tad-Direttiva 2004/80/KEE
            1. Referenza tal-każ:
            2. Lingwa ta’ l-applikazzjoni u xi dokumenti oħra ta’ prova (L-Artikolu 6 (3) tad-Direttiva 2004/80/KE):
            3. Applikazzjoni trażmessa minn:
            Dettalji ta’ l-awtorità li tassisti (awtorità li tittrażmetti):
            Isem ta’ l-awtorità:
            Stat Membru:
            Persuna li wieħed jista’ jikkuntattja jew id-dipartiment responsabbli mill-każ:
            Indirizz:
            Telefown (bil-kodiċi):
            Nru tal-Fax:
            Emejl:
            4. Lill:
            Dettalji ta’ l-awtorità li tiddeċiedi (awtorità li tirċievi):
            Isem ta’ l-awtorità:
            Stat Membru:
            Indirizz:
            Telefown (bil-kodiċi):
            Nru tal-Fax:
            Emejl:
            5. Dettalji tal-persuna li qiegħda tapplika għal kumpens:
            Kunjom:
            Isem:
            Sess:
            Data tat-twelid:
            Nazzjonalità:
            Indirizz u kodiċi postali:

         Test ta 'immaġni

            Post fejn normalment tgħix il-persuna (jekk ma jkunx il-post tar-reżidenza):
            Telefown (bil-kodiċi):
            Nru tal-Fax:
            Emejl:
            Dettalji tal-bank (Biex isiru t-trasferimenti, irid jingħata n-numru BIC minflok il-kodiċi tal-bank, u jrid jingħata n-numru IBAN minflok in-numru tal-kont):
            BIC:
            IBAN:
            Isem il-bank:
            Kuntatt barra:
            Jekk ikun applikabbli, ippreżentata minn:
            6. Dettalji tal-persuna milquta jekk ma tkunx l-applikant:
            Kunjom:
            Isem:
            Sess:
            Data tat-twelid:
            Nazzjonalità:
            Indirizz u kodiċi postali:
            Post fejn normalment tgħix il-persuna (jekk ma jkunx il-post tar-reżidenza):
            Telefown (bil-kodiċi):
            Nru tal-Fax:
            Emejl:
            Magħmul f’:
            Id-data:
            Minn:
            (Firma u/jew tiimbru)
            7. Lista ta’ dokumenti mehmuża bħala prova

         Test ta 'immaġni

            DIKJARAZZJONI TA’ L-IRĊEVUTA
            (Artikolu 7 tad-Direttiva 2004/80/KE) (*)
            Trid tibagħat lill-awtorità li tassisti kif ukoll lill-applikant
            L-awtorità li tiddeċiedi:
            Isem ta’ l-awtorità:
            Stat Membru:
            Referenza tal-każ:
            Persuna li wieħed jista’ jikkuntattja jew id-dipartiment responsabbli mill-każ:
            Indirizz:
            Telefown (bil-kodiċi):
            Nru tal-Fax
            Emejl:
            Jekk possibbli, indikazzjoni taż-żmien bejn wieħed u ieħor sa meta għandha tittieħed deċiżjoni dwar l-applikazzjoni (L-Artikolu 7 (c) tad-Direttiva 2004/80/KE):
            B’dan qed jingħata għarfien li waslet l-applikazzjoni mibgħuta mill-awtorità li tassisti:
            Isem ta’ l-awtorità:
            Stat Membru:
            Referenza tal-każ:
            Data tal-wasla:
            Magħmul f’:
            Id-data:
            Minn:
            (Firma u/jew tiimbru)
            (*) L-awtorità li tiddeċiedi tista’ tuża formola simili jew kwalunkwe mod ieħor biex tiddikjara li rċeviet il-kontenut, basta tkopri l-obbligazzjonijiet taħt Artikolu 7 tad-Direttiva.

         ANNESS II

         Test ta 'immaġni

            FORMOLA GĦAT-TRAŻMISSJONI TA’ DEĊIŻJONI DWAR APPLIKAZZJONI GĦAL KUMPENS F’SITWAZZJONIJIET TRANS-FRUNTIERI
            (L-Artikolu 10 tad-Direttiva 2004/80/KEE)
            1. Referenza tal-każ:
            2. Id-data tad-Deċiżjoni:
            3. Il-lingwa tad-Deċiżjoni:
            4. Deċiżjoni maħruġa minn:
            Dettalji ta’ l-awtorità li tiddeċiedi (awtorità li tittrasmetti):
            Isem ta’ l-awtorità:
            Stat Membru:
            Persuna li wieħed jista’ jikkuntattja jew id-dipartiment responsabbli mill-każ:
            Indirizz:
            Telefown (bil-kodiċi):
            Nru tal-Fax:
            Emejl:
            5. Lill:
            Dettalji ta’ l-awtorità li tassisti (awtorità li tirċievi):
            Isem ta’ l-awtorità:
            Stat Membru:
            Persuna li wieħed jista’ jikkuntattja jew id-dipartiment responsabbli mill-każ:
            Indirizz:
            Telefown (bil-kodiċi):
            Nru tal-Fax:
            Emejl:
            6. U lil:
            Dettalji ta’ l-applikant:
            Isem l-applikant:
            Indirizz:
            Telefown (bil-kodiċi):
            Nru tal-Fax:
            Emejl:
            Rappreżentant legali (jekk applikabbli):

         Test ta 'immaġni

            7. Dettalji tad-Deċiżjoni:
            Nota – Din l-informazzjoni hija pprovduta mingħajr preġudizzju għat-test tad-deċiżjoni
            a) Ġabra fil-qosor:
            b) Informazzjoni dwar il-possibbiltà ta’ appell, dwar l-awtorità kompetenti u dwar l-iskadenzi:
            c) Informazzjoni oħra jew l-azzjoni meħtieġa mill-applikant (imla’ fejn meħtieġ):
            Magħmul f’:
            Id-data:
            Minn:
            (Firma u/jew timbru):


title: Deċiżjoni tal-Kunsill (UE) 2016/541 tal-15 ta' Frar 2016 li tavża lill-Greċja biex tieħu miżuri għat-tnaqqis tad-defiċit li huma meqjusa neċessarja biex jagħmlu tajjeb għas-sitwazzjoni ta' defiċit eċċessiv (2015/1410)

text:
               7.4.2016

               MT

               Il-Ġurnal Uffiċjali tal-Unjoni Ewropea

               L 91/18

         DEĊIŻJONI TAL-KUNSILL (UE) 2016/541
   tal-15 ta' Frar 2016
   li tavża lill-Greċja biex tieħu miżuri għat-tnaqqis tad-defiċit li huma meqjusa neċessarja biex jagħmlu tajjeb għas-sitwazzjoni ta' defiċit eċċessiv (2015/1410) (1)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(9) tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               L-Artikolu 126 tat-Trattat dwar il-Funzjonament tal-Unjoni Ewropea (“TFUE”) jistabbilixxi li l-Istati Membri għandhom jevitaw defiċits pubbliċi eċċessivi u jistabbilixxi l-proċedura ta' defiċit eċċessiv. Il-Patt ta' Stabbiltà u Tkabbir, li fil-parti korrettiva tiegħu jimplimenta l-proċedura ta' defiċit eċċessiv, jipprovdi l-qafas li jsostni l-politiki tal-gvern għal ritorn rapidu lejn pożizzjonijiet baġitarji solidi filwaqt li titqies is-sitwazzjoni ekonomika.

               (2)

               Fis-27 ta' April 2009, il-Kunsill iddeċieda, skont l-Artikolu 104(6) tat-Trattat li jistabbilixxi l-Komunità Ewropea, li kien jeżisti defiċit eċċessiv fil-Greċja.

               (3)

               Fl-10 ta' Mejju 2010, il-Kunsill adotta d-Deċiżjoni 2010/320/UE (2) indirizzata lill-Greċja taħt l-Artikolu 126(9) u l-Artikolu 136 TFUE bl-għan li ssaħħaħ u tapprofondixxi s-sorveljanza fiskali u li tavża lill-Greċja biex tieħu miżuri għat-tnaqqis tad-defiċit li huma meqjusa neċessarji sabiex tiġi rimedjata s-sitwazzjoni ta' defiċit eċċessiv mhux aktar tard mill-iskadenza tal-2014. Il-Kunsill stabbilixxa l-2014 bħala l-iskadenza għall-korrezzjoni tas-sitwazzjoni ta' defiċit eċċessiv, u miri annwali għad-defiċit pubbliku.

               (4)

               Id-Deċiżjoni tal-Kunsill Nru 2010/320/UE ġiet emendata sostanzjalment diversi drabi. Billi kellhom isiru aktar emendi, fl-interess taċ-ċarezza, din ġiet riformulata, fit-12 ta' Lulju 2011, bid-Deċiżjoni tal-Kunsill 2011/734/UE (3). Sussegwentement, dik id-Deċiżjoni ġiet emendata b'mod sinifikattiv diversi drabi bejn it-8 ta' Lulju 2011 u Diċembru 2012 (4).

               (5)

               Id-deterjorament ferm gravi tas-sitwazzjoni finanzjarja tal-Greċja wasslet lill-Istati Membri taż-żona tal-euro biex jiddeċiedu li jipprovdu sostenn ta' stabbiltà, bil-għan li l-istabbiltà finanzjarja taż-żona tal-euro kollha tiġi salvagwardata, flimkien ma' assistenza multilaterali pprovduta mill-Fond Monetarju Internazzjonali. Minn Mejju 2010 sa Ġunju 2015, l-appoġġ provdut mill-Istati Membri taż-żona euro ħa l-forma kemm ta' Faċilità ta' Self bilaterali favur il-Greċja kif ukoll ta' self mill-Faċilità Ewropea ta' Stabbiltà Finanzjarja ('EFSF'). Is-sostenn tal-kredituri kien akkumpanjat minn kondizzjonijiet estensivi ta' politika, inkluż ir-rispett min-naħa tal-Greċja tad-Deċiżjoni tal-Kunsill 2011/734/UE u l-emendi sussegwenti għaliha.

               (6)

               Fit-8 ta' Lulju 2015, il-Greċja talbet assistenza finanzjarja mill-Mekkaniżmu Ewropew ta' Stabbiltà (“MES”) fil-forma ta' self għal tliet snin, u fit-12 ta' Lulju 2015 ntlaħaq qbil fil-prinċipju dwar l-għoti ta' self sa massimu ta' EUR 86 000 miljun lill-Greċja. Fis-17 ta' Lulju, il-Bord tal-Gvernaturi tal-MES inkariga lill-Kummissjoni Ewropea, f'koordinament mal-Bank Ċentrali Ewropew, u mal-Fond Monetarju Internazzjonali, biex jinnegozja Memorandum ta' Qbil (“MtQ”) li jindika fid-dettall il-kondizzjonijiet ta' politika għal faċilità ta' assistenza finanzjarja li tkopri l-perjodu 2015-2018 skont l-Artikolu 13(3) tat-Trattat MES.

               (7)

               F'konformità mar-Regolament (UE) Nru 472/2013 tal-Parlament Ewropew u tal-Kunsill tal-21 ta' Mejju 2013 dwar it-tisħiħ tas-sorveljanza ekonomika u baġitarja tal-Istati Membri fiż-żona tal-euro li jesperjenzaw jew ikunu mhedda b'diffikultajiet gravi fir-rigward tal-istabbiltà finanzjarja tagħhom (5), u b'mod partikolari l-Artikolu 7 tiegħu, Stat Membru li jitlob assistenza finanzjarja mill-MES ikollu jipprepara programm ta' aġġustament makroekonomiku (“il-Programm”) għall-approvazzjoni mill-Kunsill. Tali programm għandu jiżgura l-adozzjoni ta' sett ta' riformi meħtieġa għat-titjib tas-sostenibbiltà tal-finanzi pubbliċi u l-kuntest regolatorju.

               (8)

               Il-Programm imħejji mill-Greċja ġie approvat bid-Deċiżjoni ta' Implimentazzjoni tal-Kunsill (UE) 2016/544 (6).

               (9)

               L-Artikolu 10(2)(b) tar-Regolament (UE) Nru 472/2013 jistabbilixxi wkoll li, meta Stat Membru li jkun soġġett għal programm ta' aġġustament makroekonomiku taħt l-Artikolu 7 ta' dak ir-Regolament ikun ukoll soġġett għal deċiżjoni taħt l-Artikolu 126(9) TFUE għall-korrezzjoni ta' defiċit eċċessiv, il-miri baġitarji annwali tal-programm ta' aġġustament makroekonomiku tiegħu għandhom jiġu integrati fid-deċiżjoni li jingħata avviż taħt l-Artikolu 5(1) tar-Regolament (KE) Nru 1467/97 tas-7 ta' Lulju 1997 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (7); barra minn hekk, il-miżuri li jwasslu għal dawk il-miri fil-programm ta' aġġustament makroekonomiku għandhom wkoll ikunu integrati fid-deċiżjoni li jingħata avviż taħt l-Artikolu 5(1) tar-Regolament (KE) Nru 1467/97. Barra dan l-Artikolu 10(2)(a) tar-Regolament (UE) Nru 472/2013 jistabbilixxi li l-Istat Membru għandu jkun eżentat milli jippreżenta rapporti taħt l-Artikolu 5(1) tar-Regolament (KE) Nru 1467/97. Finalment, l-Artikolu 10(2)(c) tar-Regolament (UE) Nru 472/2013 jistabbilixxi li l-monitoraġġ isir kif previst skont l-Artikolu 7(4) ta' dak ir-Regolament u l-Istat Membru għandu jkun eżentat mill-monitoraġġ taħt l-Artikolu 10(1) u l-Artikolu 10a tar-Regolament (KE) Nru 1467/97 u mill-monitoraġġ li jakkumpanja kull deċiżjoni skont l-Artikolu 6(2) ta' dak ir-Regolament.

               (10)

               Attwalment huwa previst li l-attività ekonomika fil-Greċja ser tkun ferm aktar dgħajfa milli kien mistenni meta ġiet adottata l-aħħar emenda għad-Deċiżjoni tal-Kunsill 2011/734/UE f'Diċembru 2012. Kemm il-PGD reali kif ukoll dak nominali huma mistennija jkunu f'livelli ferm aktar baxxi fl-2015 u l-2016 milli kien mistenni fil-Previżjoni tar-Rebbiegħa 2015 tal-Kummissjoni, minħabba l-inċertezza politika, in-nuqqas ta' implimentazzjoni tar-riformi, in-nuqqas fid-dħul pubbliku, l-għeluq tal-banek u l-impożizzjoni ta' kontrolli tal-kapital. Il-Kummissjoni aġġornat il-previżjoni tagħha għat-tkabbir tal-PGD f'Awwissu 2015, kif neċessarju bħala sostenn għan-negozjati għall-MtF meħtieġ għal programm tal-MES. Skont din il-Previżjoni, il-PGD reali fl-2015-2016 huwa pprojettat li jonqos bi 2,3 % u 1,3 % rispettivament, (meta mqabbel ma' tkabbir pożittiv ta' 0,5 % u 2,9 % fil-Previżjoni tar-Rebbiegħa tal-2015 għas-snin korrispondenti), qabel jikber b'2,7 % fl-2017 u 3,1 % fl-2018. Dan id-deterjorament notevoli tax-xenarju ekonomiku fl-2015-2016 jimplika deterjorament korrispondenti tal-prospettiva għall-finanzi pubbliċi jekk ma jinbidlux il-linji politiċi.

               (11)

               Huwa stmat li l-Greċja tejbet id-defiċit strutturali tagħha b'16-il punt perċentwali tal-PGD minn defiċit ta' 15,2 % fl-2009 għal stima ta' surplus ta' 1 % fl-2014, u b'hekk ġie żgurat titjib fil-bilanċ strutturali fl-2009-2014, li hu akbar b'mod sinifikanti minn dak ir-rekwiżit ta' mill-inqas 10 punti perċentwali tal-PGD matul il-perijodu rrakkomandat mill-Kunsill. Fl-2014, id-defiċit pubbliku laħaq 3,5 % tal-PGD, b'mod ċar fil-limitu tad-defiċit pubbliku ta' 4,5 % tal-PGD (abbażi tal-ESA2010) għall-2014 stabbilit mid-Deċiżjoni tal-Kunsill. Madankollu, il-bilanċ primarju ta' 0,4 % tal-PGD kien sostanzjalment aktar dgħajjef milli mistenni u ma laħaqx il-mira stabbilita ta' 1,5 % tal-PGD minħabba kombinazzjoni ta' fatturi inkluż l-inverżjoni fiċ-ċiklu ekonomiku u impatt negattiv relatat mad-dħul tal-baġit, l-illaxkar fil-politika fiskali u aktar inċertezza ekonomika. L-indeboliment tal-kuntest makroekonomiku akkumpanjat b'miżuri fiskali temporanji li jiskadu fl-2015, madankollu, għamluha impossibbli li tintlaħaq il-mira tal-bilanċ primarju ta' 3 % tal-PGD fl-2015 prevista fl-aħħar emenda għad-Deċiżjoni 2011/734/UE li ġiet adottata f'Diċembru 2012. Il-miri fiskali ġew, għalhekk, riveduti 'l isfel b'mod sostanzjali, b'kont meħud taċ-ċirkostanzi makroekonomiċi u s-sitwazzjoni fiskali attwali, biex jiġi evitat li l-politika fiskali tkun eċċessivament restrittiva fuq terminu qasir.

               (12)

               Il-Greċja għalhekk ser issegwi direzzjoni fiskali ġdida, ibbażata fuq miri ta' surplus primarju ta' – 0,25, 0,5, 1,75, u 3,5 % tal-PGD fl-2015, l-2016, l-2017 u l-2018 u lil hinn, rispettivament. It-trajettorja tal-miri fiskali hija konsistenti mar-rati ta' tkabbir mistennija tal-ekonomija Griega hekk kif tkun qed tirkupra mill-akbar reċessjoni tagħha qatt irreġistrata. Id-direzzjoni riveduta timplika li d-defiċit pubbliku ser jinżel taħt it-3 % tal-PGD fl-2017.

               (13)

               Skont il-previżjoni aġġornata tas-servizzi tal-Kummissjoni għat-tkabbir fil-PGD nominali, il-bilanċ primarju tal-amministrazzjoni pubblika huwa mistenni li jilħaq defiċit ta' EUR 7 631 miljun (4,4 % tal-PGD) fl-2015, defiċit ta' EUR 6 166 miljun (3,6 % tal-PGD) fl-2016, defiċit ta' EUR 4 089 miljun (2,3 % tal-PGD) fl-2017 u defiċit ta' EUR 753 miljun (0,4 % tal-PGD) fl-2018.

               (14)

               Il-baġit għall-2016 li għandu jiġi adottat mill-Parlament Grieg jifforma parti mill-Istrateġija Fiskali fuq Terminu Medju (MTFS) 2016-2019, bil-għan li jipprovdi konsolidazzjoni fiskali mdaqqsa u li titwettaq sa mill-bidu tal-Istrateġija, b'iffrankar ta' aktar minn EUR 6 900 miljun, qrib l-4 % tal-PGD.

               (15)

               Il-fatt li r-reviżjoni tal-programm finali tal-EFSF ma tkomplietx, il-pagamenti tas-servizz tad-dejn li ma sarux, l-iskadenza tal-programm tal-EFSF u l-introduzzjoni ta' kontrolli fuq il-kapital ħolqu ċirkostanzi ġodda li wasslu għal deterjorament qawwi ulterjuri fis-sostenibbiltà tad-dejn. Dan ġara minħabba stimi aktar baxxi, reviżjoni 'l isfel tal-miri tas-surplus primarju, reviżjoni 'l isfel tad-dħul mill-privatizzazzjoni, deterjorament qawwi tal-bżonnijiet ta' finanzjament tas-settur bankarju wara l-impożizzjoni tal-kontrolli kapitali, il-bżonn ta' likwidazzjoni ogħla tal-arretrati wara nuqqas ta' likwidità esperjenzata minħabba l-effetti sovrani u ta' valutazzjoni minħabba d-deprezzament tal-euro fir-rigward tad-drittijiet speċjali ta' prelevament. Bħala riżultat ta' dawn l-iżviluppi, ir-relazzjoni tad-dejn mal-PGD hija mistennija li tilħaq 198,3 % fl-2016, qabel ma tonqos għal 169,3 % fl-2020, 154,5 % fl-2022 u 115,9 % fl-2030 fix-xenarju bażi.

               (16)

               Meta jitqiesu dawk l-iżviluppi, jeħtieġ li d-direzzjoni ta' aġġustament lejn il-korrezzjoni tad-defiċit eċċessiv tiġi aġġornata. L-impenn li ħadet il-Greċja jikkonċerna mhux biss il-miżuri ta' konsolidazzjoni fiskali, iżda wkoll dawk il-miżuri meħtieġa biex jissaħħaħ il-kuntest li jiffavorixxi t-tkabbir u li jiġi minimizzat kwalunkwe impatt soċjali negattiv.

               (17)

               Kull miżura stipulata mid-Deċiżjoni ta' Implimentazzjoni tal-Kunsill (UE) 2016/544 hija strumentali fil-kisba tal-aġġustament baġitarju neċessarju. Xi miżuri għandhom impatt dirett fuq is-sitwazzjoni baġitarja tal-Greċja filwaqt li l-oħrajn huma miżuri strutturali li ser jirriżultaw f'titjib fil-governanza fiskali u sitwazzjoni baġitarja aktar solida fuq terminu medju.

               (18)

               Fid-dawl tal-kunsiderazzjonijiet imsemmija hawn fuq, jidher li huwa neċessarju li ssir reviżjoni tal-miri baġitarji annwali preċedenti u tal-miżuri li wasslu għal dawk il-miri. Il-miri baġitarji annwali ġodda u miżuri li jwasslu għal dawk il-miri huma dawk li jinsabu fid-Deċiżjoni ta' Implimentazzjoni tal-Kunsill (UE) 2016/544,

         ADOTTA DIN ID-DEĊIŻJONI:
   Artikolu 1
   1.   Il-Greċja għandha ttemm is-sitwazzjoni attwali ta' defiċit eċċessiv malajr kemm jista' jkun u mhux aktar tard mill-2017.
   2.   Id-direzzjoni ta' aġġustament lejn il-korrezzjoni tad-defiċit eċċessiv għandha tkun immirata biex jintlaħqu l-miri annwali tad-defiċit tal-amministrazzjoni pubblika, kif stipulati fid-Deċiżjoni ta' Implimentazzjoni tal-Kunsill (UE) 2016/544 u ser tkun ibbażata fuq miri ta' surplus primarju ta' – 0,25, 0,5, 1,75 u 3,5 % tal-PGD fl-2015, l-2016, l-2017 u l-2018 u lil hinn, rispettivament. It-trajettorja tal-miri fiskali hija konsistenti mar-rati ta' tkabbir mistennija tal-ekonomija Griega hekk kif tkun qed tirkupra mill-akbar reċessjoni tagħha qatt irreġistrata. Id-direzzjoni riveduta timplika li d-defiċit pubbliku ser jinżel taħt it-3 % tal-PGD fl-2017.
   3.   Il-Greċja għandha tadotta u timplimenta bis-sħiħ il-miżuri kollha ta' aġġustament fiskali, ekonomiċi u strutturali inkorporati fil-programm ta' aġġustament ekonomiku u finanzjarju kif approvat bid-Deċiżjoni ta' Implimentazzjoni tal-Kunsill (UE) 2016/544.
   4.   Il-Greċja għandha tkun lesta tadotta miżuri ulterjuri jekk jimmaterjalizzaw riskji għall-pjanijiet baġitarji. Miżuri ta' konsolidazzjoni baġitarja għandhom jiżguraw titjib dejjiemi fil-bilanċ strutturali tal-amministrazzjoni pubblika b'mod li jiffavorixxi t-tkabbir.
   Artikolu 2
   Din id-Deċiżjoni għandha tidħol fis-seħħ fil-jum tan-notifika tagħha.
   Artikolu 3
   Din id-Deċiżjoni hija indirizzata lir-Repubblika Ellenika.

      Magħmul fi Brussell, il-15 ta' Frar 2016.

            Għall-Kunsill

            Il-President

         M.H.P. VAN DAM

      (1)  Dan l-att oriġinarjament ġie adottat bl-Ingliż biss u ppubblikat fil-ĠU L 219, 20.8.2015, p. 8.

      (2)  ĠU L 145, 11.6.2010, p. 6.

      (3)  ĠU L 296, 15.11.2011, p. 38.

      (4)  Id-Deċiżjoni tal-Kunsill 2011/791/UE tat-8 ta' Novembru 2011 (ĠU L 320, 3.12.2011, p. 28), id-Deċiżjoni tal-Kunsill 2012/211/UE tat-13 ta' Marzu 2012 (ĠU L 113, 25.4.2012, p. 8), id-Deċiżjoni tal-Kunsill 2013/6/UE tal-4 ta' Diċembru 2012 (ĠU L 4, 9.1.2013, p. 40).

      (5)  ĠU L 140, 27.5.2013, p. 1.

      (6)  Ara l-paġna 27 ta' dan il-Ġurnal Uffiċjali.

      (7)  ĠU L 209, 2.8.1997, p. 6 (Edizzjoni Speċjali bil-Malti: Kapitolu 10 Volum 001 p. 89).


title: Deċiżjoni (UE) 2016/1545 tal-Parlament Ewropew tat-28 ta’ April 2016 dwar l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/306

         DEĊIŻJONI (UE) 2016/1545 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0076/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 526/2013 tal-Parlament Ewropew u tal-Kunsill tal-21 ta’ Mejju 2013 dwar l-Aġenzija Ewropea dwar is-Sigurtà tan-Netwerks u l-Informazzjoni (ENISA) u li jħassar ir-Regolament (KE) Nru 460/2004 (4), u b’mod partikolari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0098/2016),

               1.

               Jinnota li l-kontijiet annwali finali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 223.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 165, 18.6.2013, p. 41.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni Nru 943 tal-1 ta’ Diċembru 2015 li tiftaħ proċedura tal-għoti ta’ awtorizzazzjoni għall-prospettar u għall-esplorazzjoni ta’ żejt jew gass naturali, li huma riżorsi naturali ta’ taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta’ Taħt l-Art, fil-“Blokka 1-24 Kitka”, li tinsab fil-provinċja ta’ Varna, u li tħabbar li l-awtorizzazzjoni se tingħata abbażi ta’ proċedura kompetittiva ta’ offerti

text:
               25.2.2016

               MT

               Il-Ġurnal Uffiċjali tal-Unjoni Ewropea

               C 73/3

         ID-DEĊIŻJONI Nru 943
   tal-1 ta’ Diċembru 2015
   li tiftaħ proċedura tal-għoti ta’ awtorizzazzjoni għall-prospettar u għall-esplorazzjoni ta’ żejt jew gass naturali, li huma riżorsi naturali ta’ taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta’ Taħt l-Art, fil-“Blokka 1-24 Kitka”, li tinsab fil-provinċja ta’ Varna, u li tħabbar li l-awtorizzazzjoni se tingħata abbażi ta’ proċedura kompetittiva ta’ offerti
   (2016/C 73/03)
   IR-REPUBBLIKA TAL-BULGARIJA
   IL-KUNSILL TAL-MINISTRI
   F’konformità mal-Artikoli 5(2), 7(2)(8), 42(1)(1) u 44(3) tal-Att dwar ir-Riżorsi Naturali ta’ Taħt l-Art, u l-Artikoli 4(1)(1) u 16 tar-Regolament dwar it-twettiq tal-proċeduri tal-offerti għall-għoti tal-awtorizzazzjoni għall-prospettar u/jew għall-esplorazzjoni ta’, u għall-għoti ta’ konċessjonijiet għall-produzzjoni ta’, riżorsi naturali ta’ taħt l-art kif iddefinit fl-Att dwar ir-Riżorsi Naturali ta’ Taħt l-Art, adottat mir-Riżoluzzjoni tal-Kunsill tal-Ministri Nru 231 tal-2010,
   IL-KUNSILL TAL-MINISTRI IDDEĊIEDA KIF ĠEJ:

               1.

               Għandha titnieda proċedura għall-għoti ta’ awtorizzazzjoni għall-prospettar u għall-esplorazzjoni ta’ żejt u gass naturali fil-“Blokka 1-24 Kitka”, li tinsab fil-provinċja ta’ Varna. u li għandna erja ta’ 704 km2 u li hija ddefinita bil-koordinati 1 sa 27 kif speċifikat fl-Anness.

               2.

               L-awtorizzazzjoni msemmija fil-punt 1 għandha tingħata abbażi ta’ proċedura kompetittiva ta’ offerti fejn l-offerenti ma jkunux preżenti meta l-offerti jiġu kkunsidrati.

               3.

               Il-perjodu tal-awtorizzazzjoni għall-prospettar u għall-esplorazzjoni għandu jkun stabbilit għal ħames snin mid-data li fiha jidħol fis-seħħ il-ftehim għall-prospettar u għall-esplorazzjoni, bi dritt li dan il-perjodu jiġi estiż f’konformità mal-Artikolu 31(3) tal-Att dwar ir-Riżorsi Naturali ta’ Taħt l-Art.

               4.

               L-iskadenza għax-xiri tal-fajl tal-offerti għandha tkun fil-17:30 tal-120 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.

               5.

               L-iskadenza għall-preżentazzjoni tal-applikazzjonijiet għall-parteċipazzjoni fil-proċedura kompetittiva ta’ offeri għandha tkun fil-17:30 tal-140 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.

               6.

               L-iskadenza għall-preżentazzjoni tal-offerti f’konformità mal-fajl tal-offerti għandha tkun fil-17:30 tal-155 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.

               7.

               Il-prezz tal-fajl tal-offerti għandu jkun BGN 10 000. Il-fajl tal-offerti għandu jinkiseb mill-Ministeru tal-Enerġija li jinsab fi 8 Triaditsa Street, Sofia, sal-iskadenza speċifikata fil-punt 4, fuq preżentazzjoni ta’ ordni ta’ ħlas.

               7.1.

               L-ammont speċifikat fil-punt 7 għandu jitħallas fil-kont bankarju tal-Ministeru tal-Enerġija:

                           BIC tal-BNB għall-pagamenti bil-munita Bulgara (BGN) — BNBGBGSD,

                           Kodiċi SWIFT tal-BNB għall-pagamenti b’munita barranija — BNBGBGSF,

                           IBAN — ВG94 BNBG 9661 3000 1421 01,

                           Il-kwartieri ġenerali tal-BNB (Bulgarian National Bank).

               7.2.

               Dan li ġej għandu jiġi rreġistrat fuq l-ordni ta’ ħlas: Għall-fajl tal-proċedura kompetittiva taż-żona tal-“Blokka 1-24 Kitka”, mixtri f’isem l-applikant li ismu huwa miktub b’mod obbligatorju fuq l-ordni ta’ ħlas.

               7.3.

               Il-persuna li tirċievi l-fajl tal-offerti għandha tiffirma dikjarazzjoni f’isem l-applikant, u timpenja ruħha li tħares il-kunfidenzjalità tal-informazzjoni li jkun fih.

               8.

               L-applikanti li jixtiequ jipparteċipaw fil-proċedura tal-offerti jridu jissodisfaw ir-rekwiżiti speċifikati fl-Artikolu 23(1) tal-Att dwar ir-Riżorsi Naturali ta’ Taħt l-Art.

               9.

               L-applikant jew fejn l-applikant huwa raggruppament, kull wieħed mill-membri, jrid jipprovdi dikjarazzjoni li tikkonferma l-assenza ta’ ċirkostanzi skont l-Artikolu 2 tal-Att dwar ir-relazzjonijiet ekonomiċi u finanzjarji ma’ kumpaniji rreġistrati f’ġurisdizzjonijiet b’sistema preferenzjali tat-taxxa, il-persuni/l-entitajiet relatati magħhom u s-sidien benefiċjarji tagħhom (ZIFODRYUPDRSTLTDS) (SG Nru 1 tal-2014) b’mod konġunt ma’ § 1 tad-Dispożizzjonijiet Addizzjonali, jew evidenza tal-eżistenza ta’ ċirkostanzi skont l-Artikolu 4 ta’ ZIFODRYUPDRSTLTDS.

               10.

               L-intrapriża jew ir-rappruppament irid ikollhom tal-inqas il-kapaċitajiet ta’ ġestjoni minimi meħtieġa għat-twettiq tal-attivitajiet ta’ prospettar u ta’ esplorazzjoni, u flimkien jikkonformaw mal-kundizzjonijiet li ġejjin:

               10.1.

               l-applikant jew fejn l-applikant huwa raggruppament, kull wieħed mill-membri tiegħu, irid jipprovdi referenzi oriġinali mis-sħab tan-negozju, u

               10.2.

               l-applikant jew fejn l-applikant huwa raggruppament, kull wieħed mill-membri tiegħu, irid jipprovdi evidenza tal-għarfien espert professjonali u tal-esperjenza miksuba fil-ġestjoni ta’ mill-inqas proġett ta’ prospettar u esplorazzjoni ta’ riżorsi minerali wieħed - żejt u gass naturali.

               11.

               L-applikant jew fejn l-applikant huwa raggruppament, tal-inqas wieħed mill-membri tiegħu, irid ikun iġġenera tal-inqas BGN 4 000 000 bħala total nett ta’ dħul mill-bejgħ għat-tliet snin finanzjarji preċedenti (u dan jiddependi mid-data tal-istabbiliment tiegħu). Fejn l-applikant huwa raggruppament li mhuwiex persuna ġuridika, ir-rekwiżit stabbilit f’dan il-punt japplika għar-raggruppament bħala entità sħiħa, jew

               11.1.

               l-applikant jew fejn l-applikant huwa raggruppament, tal-inqas wieħed mill-membri, irid jipprovdi referenza minn bank jew istituzzjoni finanzjarja oħra li tiċċertifika li għandu l-mezzi finanzjarji għad-dispożizzjoni tiegħu biex jimplimenta l-attivitajiet tal-prospettar u tal-esplorazzjoni għaż-żejt u l-gass naturali fiż-żona tal-“Blokka 1-24 Kitka”, jew

               11.2.

               l-applikant jew fejn l-applikant huwa raggruppament, tal-inqas wieħed mill-membri, għandu jippreżenta ittra ta’ intenzjoni minn bank jew minn istituzzjoni finanzjarja oħra dwar il-provvediment lill-applikant ta’ riżorsi finanzjarji biex jimplimenta l-attivitajiet tal-prospettar u tal-esplorazzjoni għaż-żejt u l-gass naturali fiż-żona tal-“Blokka 1-24 Kitka”.

               12.

               L-offerti tal-applikanti għandhom jiġu evalwati abbażi tal-programmi ta’ ħidma proposti, ir-riżorsi ddedikati għall-protezzjoni ambjentali, il-bonusis, it-taħriġ u l-kapaċitajiet ta’ ġestjoni u dawk finanzjarji, kif stipulat f’din id-Deċiżjoni.

               13.

               Id-depożitu għall-parteċipazzjoni fil-kompetizzjoni għandu jkun stabbilit bħala BGN 5 000 u jrid jitħallas, qabel l-iskadenza speċifikata fil-punt 5, fil-kont tal-bank tal-Ministeru tal-Enerġija:

                           BIC tal-BNB għall-pagamenti bil-munita Bulgara (BGN) — BNBGBGSD,

                           kodiċi SWIFT tal-BNB għall-pagamenti b’munita barranija — BNBGBGSF,

                           IBAN — BG75 BNBG 9661 3300 1421 03,

                           Il-kwartieri ġenerali tal-BNB (Bulgarian National Bank).

               14.

               L-Applikanti li ma jkunux ammessi fil-proċedura kompetittiva tal-offerti għandhom jirċievu d-depożitu tagħhom lura fi żmien 14-il jum wara li jiġu infurmati li mhumiex ammessi.

               15.

               Id-depożitu tal-offerent rebbieħ għandu jkun rimborżat fi żmien 14-il jum minn meta jiġi ffirmat il-ftehim, u d-depożiti tal-offerenti l-oħra għandhom ikunu rimborżati fi żmien 14-il jum mill-pubblikazzjoni tad-deċiżjoni tal-għoti ta’ awtorizzazzjoni għall-propsettar u għall-esplorazzjoni tal-Kunsill tal-Ministri fil-Gazzetta tal-Istat.

               16.

               L-applikazzjonijiet għall-parteċipazzjoni fil-proċedura kompetittiva tal-offerti u l-offerti tal-proċedura kompetittiva tal-offerti għandhom jiġu ppreżentati fir-Reġistru tal-Ministeru tal-Enerġija fi: Triaditsa 8, Sofia, bil-Bulgaru, f’konformità mar-rekwiżiti tal-Artikolu 46 tal-Att dwar ir-Riżorsi Naturali ta’ Taħt l-Art.

               17.

               L-offerti għandhom jikkonformaw mar-rekwiżiti u l-kundizzjonijiet speċifikati fil-fajl tal-offerti.

               18.

               Il-proċedura kompetittiva tal-offerti għandha ssir anke jekk applikant wieħed biss ikun ammess biex jieħu sehem fiha.

               19.

               Il-Ministru tal-Enerġija huwa awtorizzat li:

               19.1.

               jibgħat din id-Deċiżjoni għall-pubblikazzjoni fil-Ġurnal Uffiċjali tal-Unjoni Ewropea;

               19.2.

               jorganizza u jwettaq il-proċedura kompetittiva tal-offerti.

               20.

               Din id-Deċiżjoni se tiġi ppubblikata fil-Gazzetta tal-Istat u fuq is-sit web tal-Kunsill tal-Ministri. Din id-Deċiżjoni se titħabbar fil-muniċipalitajiet ta’ Varna, Beloslav, Avren, Dolni Chiflik u Byala.

               21.

               L-appelli kontra din id-Deċiżjoni jistgħu jiġu indirizzati lill-Qorti Amminstrattiva Suprema fi żmien 14-il jum mill-pubblikazzjoni tagħha fil-Ġurnal Uffiċjali tal-Unjoni Ewropea.

            Il-Prim Ministru

         Boyko BORISOV

            Għas-Segretarju Ġenerali Tal-Kunsill Tal-Ministri

         Veselin DAKOV

            Id-Direttur tal-Uffiċċju tal-Kabinett

         Veselin DAKOV

      ANNESS
      LISTA TA’ KOORDINATI TAL-PUNT TA’ FRUNTIERA TAL-“BLOKKA 1-24 KITKA”
      Sistema ta’ koordinati WGS 84

                  No

                  Latitudni

                  Lonġitudni

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  kosta

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  kosta

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  żona eskluża

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  żona eskluża

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  żona eskluża

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: Deċiżjoni tal-Kunsill tat- 18 ta' Ġunju 2013 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               20.6.2013

               MT

               Il-Ġurnal Uffiċjali tal-Unjoni Ewropea

               C 174/4

         DEĊIŻJONI TAL-KUNSILL
   tat-18 ta' Ġunju 2013
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2013/C 174/02
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati,
   Billi:

               (1)

               Bid-Deċiżjoni tiegħu tas-16 ta' Lulju 2012 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2012 sas-17 ta' Settembru 2015.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-Impjegati huwa disponibbli għall-Greċja.

         IDDEĊIEDA KIF ĠEJ:
   Artikolu waħdieni
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2015:
   RAPPREŻENTANTI TAl-ORGANIZZAZZJONIJIET TAL-IMPJEGATI:

               GREĊJA

               Is-Sur Michalis KOUROUTOS

      Magħmul fil-Lussemburgu, it-18 ta’ Ġunju 2013.

            Għall-Kunsill

            Il-President

         P. HOGAN

      (1)  ĠU L 39, 13.2.1975, p. 1.

      (2)  ĠU C 228, 31.7.2012, p. 3.


title: Id-Deċiżjoni tal-Kunsill tat-22 ta' Novembru 1993 dwar l-istatistika li għandha tintuża biex tiġi stabbilita l-formula tar-riżorsi finanzjarji ta' l-Istitut Monetarju Ewropew

text:
Avviż Legali Importanti

|

31993D0716

Official Journal L 332 , 31/12/1993 P. 0012 - 0013 Finnish special edition: Chapter 1 Volume 3 P. 0082  Swedish special edition: Chapter 1 Volume 3 P. 0082

		Id-Deċiżjoni tal-Kunsilltat-22 ta' Novembru 1993dwar l-istatistika li għandha tintuża biex tiġi stabbilita l-formula tar-riżorsi finanzjarji ta' l-Istitut Monetarju Ewropew(93/716/KE)IL-KUNSILL TA'L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 16.1 u 16.2 tal-Protokoll dwar l-Istatut ta' l-Istitut Monetarju Ewropew anness miegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat tal-Gvernaturi,Wara li kkunsidra l-opinjoni tal-Kumitat Monetarju,Billi l-Istitut Monetarju Ewropew, minn issa ’l quddiem imsejjaħ l-"IME", ikun stabbilit fl-1 ta' Jannar 1994;Billi l-IME jingħata r-riżorsi proprji tiegħu;Billi d-daqs tar-riżorsi ta'l-IME jkun stabbilit mill-Kunsill ta'l-IME;Billi r-riżorsi ta' l-IME jkunu pprovduti mill-kontribuzzjonijiet tal-banek ċentrali nazzjonali skond il-formula msemmija fl-Artikolu 16.2 tal-Protokoll fuq l-Istatut ta' l-IME;Billi l-formula tar-riżorsi finanzjari ta' l-IME jiġi stabbilit qabel il-bidu tat-tieni stadju;Billi d-data statistika li għandha tintuża biex tiġi stabbilita l-formula tiġi pprovduta mill-Kummissjoni skond ir-regoli adottati mill-Kunsill;Billi r-regoli adottati mill-Kunsill f'din id-Deċiżjoni ma jikkostitwixxux preċedent għal atti legali oħra li l-Kunsill jista’ jadotta f'oqsma oħra;Billi in-natura u s-sorsi tad-data li għandha tintuża u l-metodu ta' kalkolu tal-formula għandhom jiġu stabbiliti;Billi d-Direttiva tal-Kunsill 89/130/KEE, Euratom tat-13 ta' Frar 1989 dwar l-armonizzazzjoni tal-kompilazzjoni tal-prodott gross nazzjonali bi prezzijiet tas-suq [3] tintroduċi proċedura għall-adozzjoni mill-Istati Membri ta' data dwar il-prodott gross domestiku bi prezzijiet tas-suq; billi l-Istati Membri għandhom jieħdu l-passi kollha neċessarji biex jiżguraw li dik id-data tingħadda lill-Kummissjoni,IDDEĊIEDA KIF ĠEJ:Artikolu 1Id-data ta'l-istatistika li għandha tintuża biex tiġi stabbilita l-formula għall-kontribuzzjonijiet mill-banek ċentrali nazzjonali għar-riżorsi finanzjarji ta' l-IME għandha tiġi pprovduta mill-Kummissjoni b'konformità mar-regoli stabbiliti fl-Artikoli li ġejjin.Artikolu 2Il-popolazzjoni u l-prodott gross domestiku bi prezzijiet tas-suq, minn issa ’l quddiem imsejjaħ "PGD ps", għandu jiġi stabbilit skond is-Sistema Ewropea tal-Kontijiet Ekonomiċi Integrati (ESA) fis-seħħ. PGD ps għandu jfisser il-PGD ps kif stabbilit fl-Artikolu 2 tad-Direttiva 89/130/KEE, Euratom.Artikolu 3Id-data dwar il-popolazzjoni għandha tittieħed għas-sena 1992. Il-medja tal-popolazzjoni totali matul il-kors tas-sena għandu jintuża skond ir-rakkomandazzjonijiet ta' l-ESA.Artikolu 4Id-data fuq il-PGD ps għandha tittieħed għal kull waħda mis-snin mill-1987 sal-1991. Id-data tal-PGD ps għall kull wieħed mill-Istati Membri għandha tiġi espressa fil-munita nazzjonali bi prezzijiet kurrenti.Artikolu 5Id-data fuq il-popolazzjoni għandha tinġabar mill-Kummissjoni (Eurostat) mingħand l-Istati Membri.Artikolu 6Id-data fuq il-PGD ps għas-snin mill-1988 sal-1991 għandha tirriżulta mill-applikazzjoni tad-Direttiva 89/130/KEE, Euratom. Id-data għall-1987 għandha tinġabar mill-Kummissjoni (Eurostat) mingħand l-Istati Membri, li għandha tagħmilhom konsistenti mad-data ta'l-1988 sal-1991 dwar il-PGD ps.Artikolu 71. Is-sehem ta'l-Istat Membru fil-popolazzjoni tal-Komunità għandu jkun is-sehem tiegħu fit-total tal-popolazzjoni ta' l-Istati Membri, espress bħala perċentwal.2. Id-data tal-PGD ps għal kull sena u għall kull Stat Membru espressa f'muniti nazzjonali għandha tinqaleb f'ċifri espressi f'ecus. Ir-rata tal-kambju użata għal dan l-iskop għandha tkun il-medja tar-rati tal-kambju għall-ġranet kollha tax-xogħol f'sena. Ir-rata tal-kambju ta' kull jum għandha tkun ir-rata kkalkulata mill-Kummissjoni u ppublikata fis-serje "C" tal-Ġurnal Uffiċjali tal-Komunitajiet Ewropej.3. Is-sehem ta' l-Istat Membru fil-PGD ps tal-Komunità għandu jkun is-sehem tiegħu mit-total tal-PGD ps ta' l-Istat Membru fuq ħames snin, espress bħala perċentwal.Artikolu 8Il-piż ta' bank ċentrali nazzjonali fil-formula għandu jkun il-medja aritmetika ta' l-ishma ta'l-Istat Membru kkonċernat fil-popolazzjoni u fil-PGD ps tal-Komunità.Artikolu 9Id-diversi passi fil-kalkolu għandhom jużaw biżżejjed ċifri biex tiġi assigurata l-preċiżjoni. Il-piż tal-banek ċentrali nazzjonali fil-formula għandhom jiġu espressi sa erba’ punti deċimali.Artikolu 10Id-data msemmija f'din id-Deċiżjoni għandha tingħata mill-Kummissjoni lill-Kumitat tal-Gvernaturi tal-Banek Ċentrali ta'l-Istati Membri qabel l-1 ta' Jannar 1994.Magħmula fi Brussel, fit-22 ta' Novembru 1993.Għall-KunsillIl-PresidentPh. Maystadt[1] ĠU C 324, ta' l-1.12.1993, pġ. 11; uĠU C 340, tas-17.12.1993, pġ. 11.[2] ĠU C 329, tas-6.12.1993.[3] ĠU L 49, tal-21.2.1989, pġ. 26.--------------------------------------------------


title: Id-Deċiżjoni tar-rappreżentanti tal-gvernijiet ta' l-Istati Membri, li ltaqgħu ġewwa L-Kunsill fit-18 ta' Diċembru 1987 dwar in-nomenklatura u r-rati tad-dazju konvenzjonali għal ċerti prodotti u r-regoli ġenerali għall-interpretazzjoni u l-applikazzjoni ta' l-imsemmija nomenklatura u dazji

text:
Avviż Legali Importanti

|

41987D0597

Official Journal L 363 , 23/12/1987 P. 0067 - 0067 Finnish special edition: Chapter 2 Volume 4 P. 0278  Swedish special edition: Chapter 2 Volume 4 P. 0278

		Id-Deċiżjoni tar-rappreżentanti tal-gvernijiet ta' l-Istati Membri, li ltaqgħu ġewwa l-Kunsillfit-18 ta' Diċembru 1987dwar in-nomenklatura u r-rati tad-dazju konvenzjonali għal ċerti prodotti u r-regoli ġenerali għall-interpretazzjoni u l-applikazzjoni ta' l-imsemmija nomenklatura u dazji(87/597/KEFA)IR-RAPPREŻENTATI TAL-GVERNIJIET TA' L-ISTATI MEMBRI TAL-KOMUNITÀ EWROPEA TAL-FAĦAM U L-AZZAR, LI JILTAQGĦU ĠEWWA L-KUNSILL, IDDEĊIEDEW KIF ĠEJ:Artikolu 1Mill-1 ta' Jannar 1988, in-nomenklatura doganali komuni għall-Istati Membri u d-dazji konvenzjonali applikabbli dwar il-prodotti li ġejjin taħt it-Trattat li jistabbilixxi l-Komunità Ewropea tal-Faħam u l-Azzar għandhom ikunu kif murija fir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u statistikali u dwar it-Tariffa Doganali Komuni [1].In-nomenklatura u d-dazji msemmija hawn fuq għandhom ikunu interpretati u applikati kif ipprovdut fid-dispożizzjonijiet preliminari tan-nomenklatura magħquda (NM), kif prodotti mill-ġdid fl-Anness I li jinsab ma' dak ir-Regolament.Artikolu 2Id-Deċiżjoni 79/35/KEFA [2] hija b'dan revokata.Artikolu 3L-Istati Membri għandhom jieħdu l-miżuri kollha meħtieġa biex jimplimentaw din id-Deċiżjoni.Magħmula fi Brussel, fit-18 ta' Diċembru 1987.Il-PresidentN. Wilhjelm[1] ĠU L 256, tas-7.9.1987, p. 1.[2] ĠU L 10, tas-16.1.1979, p. 13.--------------------------------------------------


title: 2010/285/: Deċiżjoni tal-Kunsill tad- 19 ta’ Jannar 2010 dwar l-eżistenza ta’ żbilanċ eċċessiv fil-Ġermanja

text:
               21.5.2010

               MT

               Il-Ġurnal Uffiċjali tal-Unjoni Ewropea

               L 125/38

         DEĊIŻJONI TAL-KUNSILL
   tad-19 ta’ Jannar 2010
   dwar l-eżistenza ta’ żbilanċ eċċessiv fil-Ġermanja
   (2010/285/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u, b’mod partikolari, l-Artikolu 126(6) flimkien mal-Artikolu 126(13) u l-Artikolu 136 tiegħu,
   Wara li kkunsidra l-proposta mill-Kummissjoni,
   Wara li kkunsidra l-osservazzjonijiet magħmula mill-Ġermanja,
   Billi:

               (1)

               Skont l-Artikolu 126(1) tat-Trattat dwar il-Funzjonament tal-Unjoni Ewropea, l-Istati Membri għandhom jevitaw żbilanċi eċċessivi tal-gvern.

               (2)

               Il-Patt ta’ Stabilità u Tkabbir huwa bbażat fuq l-għan ta’ finanzi sodi tal-gvern bħala mezz biex jissaħħu l-kondizzjonijiet għall-istabilità tal-prezzijiet u għal tkabbir sostenibbli qawwi li jwassal għall-ħolqien tal-impjiegi.

               (3)

               Il-proċedura ta’ żbilanċ eċċessiv (PŻE) taħt l-Artikolu 126 tat-Trattat dwar il-Funzjonament tal-Unjoni Ewropea, kif iċċarat mir-Regolament tal-Kunsill (KE) Nru 1467/97 tas-7 ta’ Lulju 1997 dwar li titħaffef u li tiġi ċċarata l-implimentazzjoni tal-proċedura ta’ żbilanċ eċċessiv (1) (li jagħmel parti mill-Patt ta’ Stabbiltà u Tkabbir), jipprovdi għal Deċiżjoni dwar l-eżistenza ta’ żbilanċ eċċessiv. Ir-Regolament (KE) Nru 1467/97 jistabbilixxi wkoll dispożizzjonijiet għall-implimentazzjoni tal-Artikolu 104 tat-Trattat li jistabbilixxi l-Komunità Ewropea, li sar l-Artikolu 126 tat-Trattat dwar il-Funzjonament tal-Unjoni Ewropea. Il-Protokoll dwar il-proċedura ta’ żbilanċ eċċessiv anness mat-Trattat dwar il-Funzjonament tal-Unjoni Ewropea jistabbilixxi dispożizzjonijiet ulterjuri relatati mal-implimentazzjoni tal-PŻE. Ir-Regolament tal-Kunsill (KE) Nru 479/2009 (2) jistabbilixxi definizzjonijiet u regoli dettaljati għall-applikazzjoni tad-dispożizzjonijiet ta’ dak il-Protokoll.

               (4)

               Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effettività u l-bażi ekonomika tiegħu kif ukoll li tħares is-sostenibbiltà tal-finanzi pubbliċi fit-tul. Din kellha l-għan li tiżgura li b’mod partikolari l-isfond ekonomiku u baġitarju jittieħed kompletament f’konsiderazzjoni fl-istadji kollha tal-Proċedura ta’ Żbilanċ Eċċessiv (PŻE). B’dan il-mod, il-Patt ta’ Stabbiltà u Tkabbir jipprovdi l-qafas li jsostni l-linji ta’ politika tal-gvern għal ritorn ta’ malajr lejn pożizzjonijiet baġitarji soda fid-dawl tas-sitwazzjoni ekonomika.

               (5)

               L-Artikolu 104(5) tat-Trattat li jistabbilixxi l-Komunità Ewropea, li sar l-Artikolu 126(5) tat-Trattat dwar il-Funzjonament tal-Unjoni Ewropea, kien jeħtieġ li l-Kummissjoni tindirizza opinjoni lill-Kunsill jekk il-Kummissjoni kienet tikkunsidra li jeżisti jew li jista’ jinqala’ żbilanċ eċċessiv fi Stat Membru. Il-Kummissjoni, wara li kkunsidrat ir-rapport tagħha skont l-Artikolu 104(3) tat-Trattat li jistabbilixxi l-Komunità Ewropea, li sar l-Artikolu 126(3) tat-Trattat dwar il-Funzjonament tal-Unjoni Ewropea, u wara li kkunsidrat l-opinjoni tal-Kumitat Ekonomiku u Finanzjarju skont l-Artikolu 104(4) tat-Trattat li jistabbilixxi l-Komunità Ewropea, li sar l-Artikolu 126(4) tat-Trattat dwar il-Funzjonament tal-Unjoni Ewropea, ikkonkludiet li kien jeżisti żbilanċ eċċessiv fil-Ġermanja. Il-Kummissjoni għalhekk indirizzat tali opinjoni lill-Kunsill fir-rigward tal-Ġermanja fil-11 ta’ Novembru 2009 (3).

               (6)

               L-Artikolu 126(6) tat-Trattat dwar il-Funzjonament tal-Unjoni Ewropea jiddikjara li l-Kunsill għandu jikkunsidra kull osservazzjoni li l-Istat Membru kkonċernat ikun jixtieq jagħmel qabel ma jiddeċiedi, wara evalwazzjoni ġenerali, jekk jeżistix żbilanċ eċċessiv. Fil-każ tal-Ġermanja, din il-valutazzjoni ġenerali twassal għall-konklużjonijiet imniżżlin f’din id-Deċiżjoni.

               (7)

               Skont id-data notifikata mill-awtoritajiet tal-Ġermanja f’Ottubru 2009, l-iżbilanċ ġenerali tal-gvern fil-Ġermanja hu ppjanat li jilħaq it-3,7 % tal-PDG fl-2009, u b’hekk qabeż il-valur ta’ referenza tat-3 % tal-PDG mingħajr ma jkun qrib tiegħu. L-eċċess ippjanat fuq il-valur ta’ referenza jista’ jiġi kkwalifikat bħala eċċezzjonali skont it-tifsira tat-Trattat u tal-Patt ta’ Stabbiltà u Tkabbir. Skont it-tbassir tas-servizzi tal-Kummissjoni tal-Ħarifa 2009, il-PDG reali fil-Ġermanja huwa mbassar li jonqos drastikament fis-sena 2009 b’5 %. Barra minn dan, l-eċċess ippjanat fuq il-valur ta’ referenza ma jistax jiġi meqjus bħala temporanju, minħabba li t-tbassir tas-servizzi tal-Kummissjoni tal-Ħarifa 2009, filwaqt li jqis il-miżuri adottati fis-sena attwali li taffettwa l-baġit għall-2010 u għall-2011, l-iżbilanċ jikber għal 5,0 % tal-PDG fl-2010 biex jinżel għal 4,6 % tal-PDG fl-2011 fuq is-suppożizzjoni li ma ssir ebda bidla fil-politika. Il-kriterju tal-iżbilanċ fit-Trattat mhuwiex sodisfatt.

               (8)

               Skont id-data notifikata mill-awtoritajiet Ġermaniżi f’Ottubru 2009, id-dejn gross ġenerali tal-gvern (li kien ogħla ferm mill-valur ta’ referenza ta’ 60 % tal-PDG mill-2002 ‘l hawn) hu ppjanat li fl-2009 jkun 74,2 % tal-PDG. Skont it-tbassir tas-servizzi tal-Kummissjoni tal-ħarifa 2009, il-proporzjon tad-dejn huwa mistenni jiżdied iktar għal 73,1 % tal-PDG fl-2009 u jilħaq id-79,7 % tal-PDG fl-2011. Il-proporzjon ta’ dejn ma jistax jitqies bħala wieħed li qed jonqos b’mod suffiċjenti u li qed joqrob lejn il-valur ta’ referenza b’pass sodisfaċenti skont it-tifsira tat-Trattat u l-Patt ta’ Stabbiltà u Tkabbir. Il-kriterju tad-dejn fit-Trattat mhuwiex sodisfatt.

               (9)

               Skont l-Artikolu 2(4) tar-Regolament (KE) Nru 1467/97, “fatturi rilevanti” jistgħu jitqiesu biss fl-istadji li jwasslu għad-Deċiżjoni tal-Kunsill dwar l-eżistenza ta’ żbilanċ eċċessiv b’konformità mal-Artikolu 126(6) tat-Trattat dwar il-Funzjonament tal-Unjoni Ewropea jekk il-kondizzjoni doppja - li l-iżbilanċ jibqa’ qrib il-valur ta’ referenza u li l-eċċess tiegħu ’l fuq mill-valur ta’ referenza jkun temporanju - tiġi ssodisfata għal kollox. Fil-każ tal-Ġermanja, din il-kondizzjoni doppja ma ntlaħqitx. Għalhekk, il-fatturi rilevanti mhumiex qed jitqiesu fil-passi li jwasslu għal din id-Deċiżjoni,

         ADOTTA DIN ID-DEĊIŻJONI:
   Artikolu 1
   Minn valutazzjoni ġenerali jirriżulta li jeżisti żbilanċ eċċessiv fil-Ġermanja.
   Artikolu 2
   Din id-Deċiżjoni hija indirizzata lir-Repubblika Federali tal-Ġermanja.

      Magħmul fi Brussell, id-19 ta’ Jannar 2010.

            Għall-Kunsill

            Il-President

         E. SALGADO

      (1)  ĠU L 209, 2.8.1997, p. 6.

      (2)  ĠU L 145, 10.6.2009, p. 1.

      (3)  Id-dokumenti kollha relatati mal-PŻE għall-Ġermanja jinsabu fis-sit elettroniku li ġej: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Deċiżjoni tal-Kunsill tal- 25 ta' Settembru 2014 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               27.9.2014

               MT

               Il-Ġurnal Uffiċjali tal-Unjoni Ewropea

               C 338/26

         DEĊIŻJONI TAL-KUNSILL
   tal-25 ta' Settembru 2014
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2014/C 338/04
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Vokazzjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-Impjegati,
   Billi:

               (1)

               Bid-Deċiżjoni tiegħu tas-16 ta' Lulju 2012 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-perijodu mit-18 ta' Settembru 2012 sas-17 ta' Settembru 2015.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-impjegati huwa disponibbli għall-Polonja,

         IDDEĊIEDA KIF ĠEJ:
   Artikolu Uniku
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-bqija tal-mandat, jiġifieri sas-17 ta' Settembru 2015:
   RAPPREŻENTANTI TAL-ORGANIZZAZZJONIJIET TAL-IMPJEGATI:

               IL-POLONJA

               Is-Sinjura Dagmara IWANCIW (PL)

      Magħmul fi Brussell, il-25 ta’ Settembru 2014.

            Għall-Kunsill

            Il-President

         F. GUIDI

      (1)  ĠU L 39, 13.2.1975, p. 1.

      (2)  ĠU C 228, 31.7.2012, p. 3.


title: Deċiżjoni tal-Kumitat Politiku u ta' Sigurtà (PESK) 2016/1635 tat-30 ta' Awwissu 2016 dwar il-bidu tal-proċess ta' bini ta' kapaċità u t-taħriġ tal-Gwardja tal-Kosta u l-Marina Militari Libjana mill-Operazzjoni Militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (EUNAVFOR MED/3/2016)

text:
               10.9.2016

               MT

               Il-Ġurnal Uffiċjali tal-Unjoni Ewropea

               L 243/11

         DEĊIŻJONI TAL-KUMITAT POLITIKU U TA' SIGURTÀ (PESK) 2016/1635
   tat-30 ta' Awwissu 2016
   dwar il-bidu tal-proċess ta' bini ta' kapaċità u t-taħriġ tal-Gwardja tal-Kosta u l-Marina Militari Libjana mill-Operazzjoni Militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (EUNAVFOR MED/3/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2015/778 tat-18 ta' Mejju 2015 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (1), u b'mod partikolari l-Artikolu 2a u l-Artikolu 6(1) tagħha,
   Billi:

               (1)

               Id-Deċiżjoni tal-Kunsill (PESK) 2016/993 (2) li emendat id-Deċiżjoni (PESK) 2015/778, daħlet l-Artikolu 2a f'dik id-Deċiżjoni bil-għan li tiżdied l-assistenza fl-iżvilupp tal-kapaċitajiet u fit-taħriġ tal-Gwardja tal-Kosta u l-Marina Militari Libjana f'kompiti ta' infurzar tal-liġi fuq il-baħar, b'mod partikolari biex jiġu evitati l-faċilitazzjoni ta' dħul klandestin ta' persuni u t-traffikar tal-bnedmin, bħala kompitu ta' appoġġ għall-EUNAVFOR MED operazzjoni SOPHIA.

               (2)

               Skont l-Artikolu 2a(2) tad-Deċiżjoni (PESK) 2015/778, meta l-Kumitat Politiku u ta' Sigurtà jiddeċiedi li jkunu twettqu t-tħejjijiet meħtieġa, b'mod partikolari dwar il-ġenerazzjoni tal-forzi u proċeduri ta' skrutinju għall-apprendisti, EUNAVFOR MED operazzjoni SOPHIA għandha tassisti fl-ibħra internazzjonali, fiż-żona ta' operazzjoni miftiehma tagħha, fl-iżvilupp tal-kapaċitajiet u fit-taħriġ tal-Gwardja tal-Kosta u l-Marina Militari Libjana f'kompiti ta' infurzar tal-liġi fuq il-baħar, b'mod partikolari fil-prevenzjoni tal-faċilitazzjoni ta' dħul klandestin ta' persuni u t-traffikar tal-bnedmin.

               (3)

               Il-Kmandant tal-Operazzjoni tal-UE assigura lill-Kumitat Politiku u ta' Sigurtà li twettqu t-tħejjijiet meħtieġa sabiex jibda dak il-kompitu ta' appoġġ.

               (4)

               Għalhekk l-EUNAVFOR MED operazzjoni SOPHIA għandha tiġi awtorizzata biex tibda, fiż-żona ta' operazzjoni miftiehma tagħha, tassisti fil-bini tal-kapaċitajiet u t-taħriġ tal-Gwardja tal-Kosta u l-Marina Militari Libjana u fl-ibħra internazzjonali kif previst fl-Artikolu 2a tad-Deċiżjoni (PESK) 2015/778.

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   L-EUNAVFOR MED operazzjoni SOPHIA għandha tibda, fiż-żona ta' operazzjoni miftiehma tagħha, tassisti fil-bini tal-kapaċitajiet u t-taħriġ tal-Gwardja tal-Kosta u l-Marina Militari Libjana u fl-ibħra internazzjonali kif previst fl-Artikolu 2a tad-Deċiżjoni (PESK) 2015/778.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-30 ta' Awwissu 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 122, 19.5.2015, p. 31.

      (2)  Deċiżjoni tal-Kunsill (PESK) 2016/993 tal-20 ta' Ġunju 2016 li temenda d-Deċiżjoni (PESK) 2015/778 dwar operazzjoni militari tal-Unjoni Ewropea fin- Nofsinhar tal-Mediterran Ċentrali (EUNAVFOR MED operazzjoni SOPHIA) (ĠU L 162, 21.6.2016, p. 18).


title: 2013/101/UE: Deċiżjoni tal-Kunsill tat- 18 ta’ Frar 2013 li taħtar membru Franċiż u żewġ membri supplenti Franċiżi fil-Kumitat tar-Reġjuni

text:
               22.2.2013

               MT

               Il-Ġurnal Uffiċjali tal-Unjoni Ewropea

               L 49/70

         DEĊIŻJONI TAL-KUNSILL
   tat-18 ta’ Frar 2013
   li taħtar membru Franċiż u żewġ membri supplenti Franċiżi fil-Kumitat tar-Reġjuni
   (2013/101/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Franċiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Jean-Yves Le DRIAN sar vakanti siġġu ta’ membru fil-Kumitat tar-Reġjuni.

               (3)

               Konsegwentement għat-tmiem tal-mandati tas-Sur Victorin LUREL u tas-Sinjura Caroline CAYEUX saru vakanti s-siġġijiet ta’ żewġ membri fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sur Pierrick MASSIOT, président du Conseil régional de Bretagne

                     u

               (b)

               bħala membri supplenti:

                           —

                           Is-Sinjura Josette BOREL-LECERTIN, présidente du Conseil régional de Guadeloupe

                           —

                           Is-Sur Daniel DUGLERY, ponseiller régional d’Auvergne.

         Artikolu 2
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, it-18 ta’ Frar 2013.

            Għall-Kunsill

            Il-President

         S. SHERLOCK

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2009/797/KE,Euratom: Deċiżjoni tal-Kunsill tas- 27 ta' Ottubru 2009 li taħtar membru Taljan fil-Kumitat Ekonomiku u Soċjali Ewropew

text:
               31.10.2009

               MT

               Il-Ġurnal Uffiċjali tal-Unjoni Ewropea

               L 285/40

         DEĊIŻJONI TAL-KUNSILL
   tas-27 ta' Ottubru 2009
   li taħtar membru Taljan fil-Kumitat Ekonomiku u Soċjali Ewropew
   (2009/797/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 167 tiegħu,
   Wara li kkunsidra d-Deċiżjonijiet tal-Kunsill 2006/524/KE, Euratom (1) u 2006/651/KE, Euratom (2),
   Wara li kkunsidra l-proposta tal-Gvern Taljan,
   Wara li kkunsidra l-opinjoni tal-Kummissjoni,
   Billi wara t-tmiem tal-mandat tas-Sinjura Susanna FLORIO, sar vakanti siġġu ta' membru fil-Kumitat Ekonomiku u Soċjali Ewropew,
   IDDEĊIEDA KIF ĠEJ:
   Artikolu 1
   Huwa b'dan maħtur is-Sur Stefano PALMIERI, responsabile dell'area di ricerca Sviluppo locale e politica industriale dell'IRES CGIL — Istituto di ricerche economiche e sociali Confederazione generale italiana del lavoro (Group II — Employees Group) bħala membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2010.
   Artikolu 2
   Din id-Deċiżjoni għandu jkollha effett fid-data tal-adozzjoni tagħha.

      Magħmul fil-Lussemburgu, is-27 ta’ Ottubru 2009.

            Għall-Kunsill

            Il-President

         C. BILDT

      (1)  ĠU L 207, 28.7.2006, p. 30.

      (2)  ĠU L 269, 28.9.2006, p. 13.


title: Deċiżjoni tal-Kunsill li tadotta l-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2015

text:
               24.6.2015

               MT

               Il-Ġurnal Uffiċjali tal-Unjoni Ewropea

               C 207/4

         DEĊIŻJONI TAL-KUNSILL
   li tadotta l-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2015
   (2015/C 207/04)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b’mod partikolari l-Artikolu 41 tiegħu,
   Billi:

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2015 ġiet adottata fid-19 ta’ Ġunju 2015.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fil-Lussemburgu, id-19 ta’ Ġunju 2015.

            Għall-Kunsill

            Il-President

         J.REIRS

      (1)  ĠU L 298, 26.10.2012, p. 1.

      (2)  ĠU L 69, 13.3.2015, p. 1.


title: 2009/843/KE: Deċiżjoni tal-Parlament Ewropew u tal-Kunsill tal- 21 ta’ Ottubru 2009 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba

text:
               19.11.2009

               MT

               Il-Ġurnal Uffiċjali tal-Unjoni Ewropea

               L 304/4

         DEĊIŻJONI TAL-PARLAMENT EWROPEW U TAL-KUNSILL
   tal-21 ta’ Ottubru 2009
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba
   (2009/843/KE)
   IL-PARLAMENT EWROPEW U L-KUNSILL TAL-UNJONI EWROPEA,
   wara li kkunsidraw it-Trattat li jistabbilixxi l-Komunità Ewropea,
   wara li kkunsidraw l-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (1), u b’mod partikulari l-punt 28 tagħha,
   wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   wara li kkunsidraw il-proposta mill-Kummissjoni,
   Billi:

               (1)

               Il-Fond Ewropew ta’ Aġġustament għall-Globalizzazzjoni (EGF) kien stabbilit biex jipprovdi appoġġ addizzjonali lill-ħaddiema li sfaw redundant li jsofru mill-konsegwenzi ta’ bidliet strutturali maġġuri li jseħħu fir-ritmi tal-kummerċ u biex jgħinhom fl-integrazzjoni tagħhom mill-ġdid fis-suq tax-xogħol.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-EGF fil-livell massimu annwali ta’ EUR 500 miljun.

               (3)

               Il-Ġermanja ressqet applikazzjoni biex l-EGF jiġi mobilizzat, fir-rigward ta’ ħaddiema li spiċċaw redundant min-Nokia GmbH fis-6 ta’ Frar 2009. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tattiva l-ammont ta’ EUR 5 553 850.

               (4)

               L-EGF, għalhekk, għandu jkun mobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja,

         IDDEĊIDEW KIF ĠEJ:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2009, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 5 553 850 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fi Strasburgu, il-21 ta’ Ottubru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         C. MALMSTRÖM

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2007/645/KE: Deċiżjoni tal-kunsill ta’ l- 1 ta' Ottubru 2007 li taħtar membru wieħed Malti u żewġ membri supplenti Maltin għall-Kumitat tar-Reġjuni

text:
               6.10.2007

               MT

               Il-Ġurnal Uffiċjali ta’ l-Unjoni Ewropea

               L 261/26

         DEĊIŻJONI TAL-KUNSILL
   ta’ l-1 ta' Ottubru 2007
   li taħtar membru wieħed Malti u żewġ membri supplenti Maltin għall-Kumitat tar-Reġjuni
   (2007/645/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Malti,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Il-post ta’ membru wieħed fil-Kumitat tar-Reġjuni sar battal wara r-riżenja tas-Sinjura Doris BORG. Żewġ postijiet ta’ membri supplenti fil-Kumitat tar-Reġjuni saru battala wara t-tmiem tal-mandati tas-Sur Joe BORG u tas-Sur Paul BUTTIGIEG,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin membru u membri supplenti tal-Kumitat tar-Reġjuni għall-bqija tal-mandat attwali, li jiskorri sal-25 ta’ Jannar 2010:

               (a)

               bħala membru:

                           —

                           is-Sur Frederick CUTAJAR, Sindku, Kunsill Lokali ta’ Santa Luċija

               (b)

               bħala membri supplenti:

                           —

                           is-Sinjura Doris BORG, Viċi Sindku, Kunsill Lokali Birkirkara

                           —

                           is-Sinjura Maria NATOLI, Kunsillier, Kunsill Lokali Nadur

         Artikolu 2
   Din id-Deċiżjoni għandha tieħu effett fid-data ta’ l-adozzjoni tagħha.

      Magħmul fil-Lussemburgu, 1 ta’ Ottubru 2007.

            Għall-Kunsill

            Il-President

         M. LINO

      (1)  ĠU L 56, 25.2.2006, p. 75.